**Práca z literatúry pre 8.A od 25.3. do 3.4.2020**

Posielam 4 prezentácie – spracované učivo z literatúry. Prečítať, spoznámkovať do zošita literatúry a písomne odpovedať na dané otázky v každej prezentácii – tiež do zošita literatúry. Z týchto materiálov zostavím krátky test, na ktorom sa vopred dohodneme – akú formu bude mať a termín, kedy si ho žiaci napíšu.

Čas na vypracovanie učiva, oboznámenie sa s ním máte do **3.4.2020** /budúci piatok/. Odporúčam **pozorne prečítať** všetky tieto 4 diela – **ukážky z učebnice**!

**Práca z gramatiky pre 8.A od 25.3. do 3.4. 2020**

Z gramatiky posielam tiež 4 učebné látky /učivá/ v prezentácii spracované podľa učebnice SJ pre 8.ročník. **Prepísať poznámky z prezentácií do zošita SJ a úlohy v prezentáciách vypracovať tiež do zošita SJ.**

K učivu **Obohacovanie slovnej zásoby** posielam aj úlohy na pracovnom liste, vypracujte si ich **do zošita SJ**, aby ste nemuseli zbytočne tlačiť listy doma.

Dané učivo je opakovaním z nižších ročníkov, spomínali sme tieto témy aj na literatúre, vieme to pekne prepojiť. Opäť platí, že treba sa naučiť **základné pojmy z prezentácií**, aby sme si mohli po nejakom čase dať písomné opakovanie, na forme a dátume sa dohodneme. Včas vám dám vedieť☺))

V prípade akýchkoľvek otázok, nejasností, mi môžete pokojne napísať email na: beatarampakova43@gmail.com. Som na maile v týchto dňoch celý deň, priebežne si sledujem poštu.

Pošlem vám aj nejaké materiály na spoznámkovanie z OBN, aby sme aj v tomto predmete trošku pokročili☺))

Držte sa, opatrujte sa a hlavne si chráňte svoje zdravie a buďte zodpovední. Využite toto nútené „voľno“ nielen na vzdelávanie, ale aj pomoc svojim rodičom☺))

Zostávame v kontakte☺))